पिपरीडीह/रानीपुर (मऊ)। काझा गांव में शुक्रवार की रात श्री लक्ष्मी पूजा सेवा समिति की ओर से अखिल भारतीय कवि सम्मेलन का आयोजन किया गया। इसमें विभिन्न विधा के कवियों ने भाग लिया। इस दौरान किसी ने वीर रस की कविता सुनाकर श्रोताओं में उमंग भरने का काम किया तो हास्य और व्यंग की प्रस्तुति कर श्रोताओं को लोट-पोट कर दिया। कविता के माध्यम से कवियों ने शासन और प्रशासनिक व्यवस्था पर तीखा प्रहार किया।